wickkiey/tamil-wikipedia-markdown huggingface dataset:
# பத்மினி மூர்த்தி

**பத்மினி மூர்த்தி** (*Padmini Murthy*) என்பவர் நியூயார்க் மருத்துவக் கல்லூரியின் மருத்துவர், பேராசிரியர் மற்றும் உலகளாவிய சுகாதார இயக்குநர் ஆவார். மருத்துவத்தில் பெண்களின் பங்களிப்பிற்காக 2016ஆம் ஆண்டில் அமெரிக்கப் பெண்கள் மருத்துவ சங்கத்தால் எலிசபெத் பிளாக்வெல் பதக்கம் இவருக்கு வழங்கப்பட்டது.  

## வாழ்க்கை குறிப்புகள்
பத்மினி மூர்த்தி தகுதி வாய்ந்த மருத்துவர். இவர் இந்தியாவில் ஆந்திரப்பிரதேசத்தில் உள்ள குண்டூர் மருத்துவக் கல்லூரியில் மருத்துவக் கல்விப் பயின்று மருத்துவப் பட்டம் பெற்றார். இவர் மகப்பேறியல் மற்றும் மகளிர் மருத்துவத்தில் மருத்துவ மேல் படிப்பு படித்துள்ளார்.  

இவர் பொது உடல்நலவியலில் முதுநிலைப் பட்டத்தினையும் மேலாண்மையில் முதுகலைப் பட்டத்தினையும் நியூயார்க் பல்கலைக்கழகத்தில் பெற்றுள்ளார். மேலும், தேசிய சுகாதார கல்வி நற்சான்றிதழ்க்கான தேசிய ஆணையத்தில் சான்றளிக்கப்பட்ட சுகாதார கல்வி நிபுணராகவும் உள்ளார். இவர் தொடர்ந்து மூன்று முறை அமெரிக்க பொதுச் சுகாதார சங்கத்தின் பெண்கள் உரிமைக்கான குழுவின் தலைவராக நியமிக்கப்பட்டு பணியாற்றியுள்ளார்.  

பத்மினி தற்போது நியூயார்க் மருத்துவக் கல்லூரியில் சுகாதார கொள்கை மற்றும் மேலாண்மை மற்றும் குடும்பம் மற்றும் சமூக மருத்துவம் மற்றும் உலகளாவிய சுகாதார இயக்குநராகவும் இணைப் பேராசிரியராகவும் உள்ளார்.  

2016இல் மூர்த்திக்கு எலிசபெத் பிளாக்வெல் பதக்கத்தமான மிக உயரிய விருதான இவருடைய சேவையைப் பாராட்டி அமெரிக்கப் பெண் மருத்துவச் சங்கத்தினால் வழங்கப்பட்டது. இந்த விருதானது ஆண்டுதோறும் பெண் மருத்துவரின் பணியினை அங்கீகரிக்கும் வகையில் வழங்கப்படுகிறது.  

ஆத்திரேலியாவின் நோட்ரே டேம் பல்கலைக்கழகம் இவருக்குத் தொழில்முறை வழிகாட்டி விருதினை 2018ஆம் ஆண்டு வழங்கியது. மனித உரிமைகளுக்கான தைவானிய மருத்துவ மகளிர் சங்க விருது 2019ஆம் ஆண்டு இவரின் சமூக சேவையினை அங்கீகரிக்கும் விதமாக வழங்கப்பட்டது. சிட்னி மருத்துவ பள்ளியும் இவருக்கு 2019ல் விருது வழங்கியது.  

2020இல் இந்தியாவில் பெங்களூருவில் உள்ள மகளிர் பொருளாதார அமைப்பு, அனைவருக்குமான சிறந்த உலகை உருவாக்கச் சேவையாற்றுவதற்காகப் பத்மினி மூர்த்திக்குப் புகழ்பெற்ற பெண் என்ற விருதினை வழங்கியது.
# ஆன்ட்-மேன் அண்ட் த வாஸ்ப்: குவாண்டுமேனியா



**ஆன்ட்-மேன் அண்ட் த வாஸ்ப்: குவாண்டுமேனியா** என்பது 2023 ஆம் ஆண்டு திரைக்கு வந்த அமெரிக்க நாட்டு மீநாயகன் திரைப்படம் ஆகும். இது மார்வெல் வரைகதை கதாபாத்திரங்களான ஸ்காட் லாங் / ஆண்ட் மேன் மற்றும் ஹோப் வான் டெய்ன் / வாஸ்ப் ஆகியவற்றை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2015 ஆம் ஆண்டு வெளியான ஆன்ட்-மேன் மற்றும் ஆன்ட்-மேன் அண்ட் த வாஸ்ப் (2018) போன்ற திரைப்படங்களின் தொடர்ச்சியாகவும் மார்வல் திரைப் பிரபஞ்சத்தின் முப்பத்தொன்றாவது திரைப்படமும் ஆகும்.  

இந்த திரைப்படத்தை பெய்டன் ரீட் என்பவர் இயக்க, ஜெஃப் லவ்னஸ் என்பவர் கதை எழுதியுள்ளார். கேவின் பிகே என்பவர் தயாரிக்கும் இப்படத்தில் பால் ருத், இவாஞ்சலீன் லில்லி, மைக்கேல் பெனா, மிச்செல் பைபர், மைக்கேல் டக்ளஸ், கேத்ரின் நியூட்டன் மற்றும் ஜொனாதன் மேஜர்ஸ் ஆகியோர் நடித்துள்ளார்கள்.  

ஆன்ட்-மேன் திரைப்படத்தின் மூன்றாவது படத்திட்டங்கள் நவம்பர் 2019 இல் உறுதி செய்யப்பட்டன, இப்படத்தில் பெய்டன் ரீட் மற்றும் பால் ருத் ஆகியோர் மீண்டும் பணிபுரிகின்றனர். கோவிட்-19 பெருந்தொற்று நோயின் போது ஏப்ரல் 2020 க்குள் ஜெஃப் லவ்னஸ் பணியமர்த்தப்பட்டார். அதை தொடர்ந்து இப்படத்தின் தலைப்பு மற்றும் புதிய நடிகர்கள் பற்றிய அறிவுப்பு டிசம்பர் 2020 இல் அறிவிக்கப்பட்டது. முதல் கட்ட பட பிடிப்பு பிப்ரவரி 2021 இல் துருக்கியில் நடைபெற்றது, அதே நேரத்தில் கூடுதல் படப்பிடிப்பு சான் பிரான்சிஸ்கோவில் ஜூன் நடுப்பகுதியில் நடந்தது, ஜூலை மாத இறுதியில் பக்கிங்ஹாம்ஷையரில் உள்ள பைன்வுட் படப்பிடிப்பு வளாகத்தில் முதன்மை புகைப்படம் எடுக்கப்பட்டது.  

ஆன்ட்-மேன் அண்ட் த வாஸ்ப்: குவாண்டுமேனியா என்ற படம் பிப்ரவரி 6, 2023 அன்று வெஸ்ட்வுட், லாஸ் ஏஞ்சல்ஸில் திரையிடப்பட்டது, மேலும் மார்வெல் திரைப் பிரபஞ்சத்தின் ஐந்தாம் கட்டத்தில் முதல் படமாக பிப்ரவரி 17 அன்று அமெரிக்காவில் வெளியாகி, உலகளவில் $476.1 மில்லியன் வசூலித்த போதிலும், இது வசூல் ரீதியாக ஏமாற்றத்தை அளித்தது மற்றும் விமர்சகர்களிடமிருந்து கலவையான விமர்சனங்களைப் பெற்றது.
# வேரா இங்கோரணி

**வேரா இங்கோரணி** (Vera Hingorani) ஓர் இந்திய மகளிர் மருத்துவ நிபுணர், மகப்பேறு மருத்துவர், மருத்துவ எழுத்தாளர் மற்றும் அகில இந்திய மருத்துவ அறிவியல் கழகத்தில் மகளிர் மற்றும் மகப்பேறியல் துறை முன்னாள் பேராசிரியர் மற்றும் தலைவர் ஆவார். இவர் முன்னாள் கெளரவ மகளிர் மருத்துவ நிபுணர் மற்றும் மறைந்த இந்தியப் பிரதமர் இந்திரா காந்தி மற்றும் இந்தியாவின் முன்னாள் குடியரசுத் தலைவர் பிரதிபா பாட்டீலின் மகப்பேறியல் நிபுணர் ஆவார். இந்திய அரசு 1984 ஆம் ஆண்டில் நான்காவது மிக உயர்ந்த இந்திய குடிமை விருதான பத்மசிறீ வழங்கி இவரை கௌரவித்தது.  

## சுயசரிதை
வேரா ஹிங்கோரணி 23 டிசம்பர் 1924 அன்று இந்தியாவின் புபக்கில் டெக்லாண்ட் ஹாட்சந்த் மற்றும் லீலாவதி ஆகியோருக்கு மகளாகப் பிறந்தார் மற்றும் 1947 இல் லேடி ஹார்டிங் மருத்துவக் கல்லூரியில் மருத்துவத்தில் பட்டம் பெற்றார். மகளி நலவியல் மற்றும் மகப்பேறியலில் சிறப்பிடம் பெற்ற பிறகு, இவர் அனைத்திந்திய மருத்துவ அறிவியல் இந்தியா நிறுவனம் 1959 இல் புது தில்லியில் மகளிர் நலவியல் மற்றும் மகப்பேறியலில் துறையில் இவர் 1986 ஆம் ஆண்டு வரை பதவி வகித்தார். எய்ம்சில் சிறப்புநிலை பெற்ற பிறகு, இவர் பத்ரா மருத்துவமனை மற்றும் மருத்துவ ஆராய்ச்சி மையத்தில் சேர்ந்தார், 1996 வரை அங்கு பணியாற்றினார் மற்றும் ஒரு ஆலோசகராக பணியாற்ற மீண்டும் 1997 ஆம் ஆண்டில் எய்ம்ஸ் மருத்துவமனைக்குச் சென்றார்.  

ஹிங்கோரணி உலக சுகாதார அமைப்பின் (WHO) முன்னாள் மருத்துவ இயக்குநர் மற்றும் மகளிர் மருத்துவம் மற்றும் மகப்பேறியல் தலைப்பில் பல கட்டுரைகள் மற்றும் மருத்துவ ஆவணங்களை எழுதியுள்ளார். மற்றும் தேசிய மருத்துவ அற்வியல் அகாதமியின் உறுப்பினராகத் தேர்ந்தெடுக்கப்பட்டார் 1984 ஆம் ஆண்டில் இந்திய அரசின் குடிமை விருதுகளில் ஒன்றான பத்மசிறீ விருதினைப் பெற்றார்.  

## தேர்ந்தெடுக்கப்பட்ட புத்தக விவரக்குறிப்பு
*லோச்சியா அண்ட் மென்ஸ்டுரல் பேட்டர்ன்ஸ் இன் வுமன் வித் போடார்டம் ஐஉசிடி இன்சர்சன் (*பிரசவத்திற்குப் பின் IUCD செருகல்களுடன் பெண்களின் பேற்றுக்குப்பின் சுரப்பு மற்றும் மாதவிடாய் முறைகள்)  

*யூ அண்ட் யுவர் ஹெல்த் (*நீங்களும் உங்கள் ஆரோக்கியமும்)  

*எ நியூ சைன் ஃபாஅர் டிஃபரண்சியல் டயக்னாசிஸ் ஆஃப் ஓஇவ்ரியன் டியூமர் வித் பிரக்னன்சி (*கர்ப்பத்துடன் கருப்பை கட்டியின் வேறுபட்ட நோயறிதலுக்கான புதிய அறிகுறி)  

*லேக்டேசன் அண்ட் லேக்டேசனன்ல் அமரோரியா வித் போர்ட் பார்டம் ஐயுசிடி இன்சர்சன்ஸ் (*போர்ட்-பார்டம் IUCD செருகல்களுடன் பாலூட்டுதல் மற்றும் பாலூட்டுதல் அமினோரியா)  

*ஜெனிடல் டிராக்ட் பாபிலோமஸ் வித் பிரக்னன்சி (*கர்ப்பத்துடன் பிறப்புறுப்பு காணப்படும் கட்டி)  

## விருது
இந்திய அரசு 1984 ஆம் ஆண்டில் நான்காவது மிக உயர்ந்த இந்திய குடிமை விருதான பத்மசிறீ விருது வழங்கி இவரைக் கௌரவித்தது.
# அதிதி அவசுதி

**அதிதி அவசுதி** (Aditi Avasthi) ஓர் இந்திய தொழில்முனைவோர் ஆவார், அவர் பெங்களூரை மையமாகக் கொண்ட எம்பிப் என்ற கல்வி நுட்பவியல் நிறுவனத்தின் நிறுவனர் மற்றும் தலைமை நிர்வாக அதிகாரி ஆவார். தி எகனாமிக் டைம்ஸ் பிரைம் இவரை "ஆண்டின் *அக்சென்ச்சர் வாஹினி* கண்டுபிடிப்பாளர்" என்று அறிவித்தது மற்றும் அதற்காக எகனாமிக் டைம்ஸ் பிரதம பெண் தலைமை விருதுகள் 2019 (ETPWLA'19) இல் வழங்கப்பட்டது. கல்வி காங்கிரசு 2019 இல் இவரை "ஆண்டின் சிறந்த பெண் தொழில்முனைவோராக" தேர்வு செய்தது, மேலும் 2018 ஆம் ஆண்டில் *வோக்* மூலம் 'ஆண்டின் சிறந்த பெண்மணி' தேர்ந்தெடுக்கப்பட்டார். பிபிசியின் முதல் 100 பெண்களில் 2017 ஆம் ஆண்டிலும் அவர் இடம் பெற்றார்.  

## ஆரம்பகால வாழ்க்கை மற்றும் கல்வி
அதிதி அவசுதி டிசம்பர் 10, 1981 இல் இந்தியாவின் பஞ்சாபின் லூதியானாவில் பிறந்தார். அவர் அருண்குமார் மற்றும் வீணா அவஸ்தி ஆகியோரின் மகளாகப் பிறந்தார். அவர் இந்தியாவில் பல பள்ளிகளில் படித்தார்.  

அவசுதி 2003 இல் *தாப்பர் இன்ஜினியரிங் அண்ட் டெக்னாலஜி இன்ஜினியரிங்கில்* இளங்கலைப் பட்டம் பெற்றார், மேலும் 2010 இல் *சிகாகோ பூத் ஸ்கூல் ஆஃப் பிசினஸ் பல்கலைக்கழகத்தில்* நிதி மற்றும் மார்க்கெட்டிங் ஆகியவற்றில் முதுகலை வணிக மேலாண்மை பட்டம் பெற்றார்.  

## தொழில் வாழ்க்கை
இந்தியாவில் தனது பள்ளிப்படிப்பைத் தொடர்ந்து, டாட்டா கன்சல்டன்சி சேவையகத்தில் தனது தொழில் வாழ்க்கையைத் தொடங்கிய அதிதி, இங்கிலாந்தில் புதிய வணிக முயற்சிகளின் வளர்ச்சியில் பங்களித்தார். *டாடா கன்சல்டன்சி* சர்வீசஸில், அவர் *ஏஐஎம்ஐ* இளம் தலைவர் திட்டத்தை வென்றார், இருப்பினும் அவருக்கான விருது மிகம் இளம் வயதாக இருந்த காரணத்தினால் இந்தப் பரிந்துரை நிராகரிக்கப்பட்டது.  

முதுகலை வணிகத்திற்குப் பிறகு, அவர் *பார்க்லேஸில்* ஆப்பிரிக்காவில் அவர்களின் மொபைல் வங்கிப் பிரிவின் துணைத் தலைவர் மற்றும் மூலோபாயத் தலைவராக சேர்ந்தார். பின்னர் 2012 ஆம் ஆண்டில் அமெரிக்காவின் டெலாவேர் நகருக்குச் சென்ற அவர், *பார்க்லே கார்டில்* *மொபைல்* வணிக வணிகத்தில் கூட்டாண்மைக்குரிய மேம்பாட்டு இயக்குநராக ஒரு வருடம் பணியாற்றினார்.  

2012 ஆம் ஆண்டில், அவர் குடும்பம் மற்றும் நண்பர்களிடமிருந்து 700,000 டாலர் நிதியுதவியுடன் *எம்பைபினை* நிறுவினார், மேலும் அடுத்த ஆண்டில் கலாரி கேபிடல் மற்றும் லைட்பாக்ஸ் வென்ச்சர்ஸிலிருந்து மேலும் முதலீடுகளைப் பெற்றார். இது அனைத்து தர பாடத்திட்டம் மற்றும் கற்றல் சூழலை ஒன்றாக இணைக்கும் அறிவு வரைபடத்தின் அடிப்படையில், கல்விக்கான தனிப்பயனாக்கப்பட்ட அமைப்பாகும். எனவே மாணவர்கள் தங்கள் இலக்குகளை, கற்றல் முடிவுகளை அடைய முடியும்.இந்திய தொழில்நுட்ப கழக ஒருங்கிணைந்த நுழைவுத் தேர்வு அடிப்படையில் சேவைகளையும் வழங்குகிறது.  

அவசுதி தனது வணிகத்தைப் பற்றி, "எனது சொந்த தொழிலை நடத்துவது என்பது எனது நோக்கத்திற்கு உயிர் வழங்குவது போன்றதாகும், மற்றும் தரவு அறிவியல் மற்றும் தொழில்நுட்பத்தைப் பயன்படுத்தி கல்வி முறையை சீர்படுத்தி எனது இலக்குகளை அடைய உறுதியளிக்கின்றன. பொறுமை, விடாமுயற்சி மற்றும் பல பணிகளைச் செய்வது எனக்கும் பெரும்பாலான பெண்களுக்கும் இயல்பாகவே வருகிறது, எனவே புதிதாகத் தொடங்கும் போது அது ஒரு பெரிய நன்மையாக அமைகிறது. "  

## விருதுகள் மற்றும் பரிந்துரைகள்
*பார்ச்சூனின்* 40 வயதிற்குட்பட்ட 40பேரின், 2015 ஆம் ஆண்டு பட்ட்டியலில் இடம் பெற்றார். ஆண்டின் சிறந்த வணிக தாக்கத்தினை ஏற்படுத்திய பெண் தொழில்முனைவோர், விருது *வோக்* , இளம் சாதனையாளர் என்ற பிரிவின் கீழ் ஆண்டின் சிறந்த பெண் தொழில் முனைவோர்
# விவேகா பாபாஜி


**விவேகா பாபாஜி** (Viveka Babajee 27 மே 1973 - 25 ஜூன் 2010) ஒரு மொரிசிய வடிவழகி மற்றும் நடிகை ஆவார் . மொரிசியசஸ் அழகி பட்டத்தினை 1993 ஆம் ஆண்டிலும் மொரிஷியஸ் பிரபஞ்ச அழகி 1994 ஆகிய பட்டங்களை பெற்றார் விவேகா பாபாஜி எஃப்டிவி இந்தியாவின் தொலைக்காட்சியில் ஒரு தொகுப்பாளராக இருந்தார்.1990 களில் காமசூத்ரா ஆணுறை விளம்பரத்தில் நடித்ததன் மூலம் பரவலாக அறியப்பட்டார். 1994 ஆம் ஆண்டு "மணிலா திரைப்பட விழா" என்று அழைக்கப்படும் ஊழலிற்காவும் அவர் பரவலாக அறியப்படுகிறார். 2002 ஆம் ஆண்டில் வெளியான *யே கைசி மொஹபத்* திரைப்படத்தின் மூலம் திரைவாழ்க்கையில் அறிமுகமானார்.  

பாபாஜீ 25 ஜூன் 2010 அன்று மும்பையில் உள்ள அவரது பாந்த்ரா இல்லத்தில் தனது குடியிருப்பில் உச்சவரம்பு மின்விசிறியில் தூக்கில் தொங்கினார். மன அழுத்தம் காரணமாக அவர் தற்கொலை செய்து கொண்டதாக காவல் துறையினர் தகவல்கள் தெரிவிக்கின்றன.  

## ஆரம்ப கால வாழ்க்கை
நான்கு சகோதரிகளில் இளையவர், பாபாஜி 27 மே 1973 அன்று மொரீஷியஸின் போர்ட் லூயிஸில் பிறந்தார். மராத்தியரான இவரது தாயார் ஐதராபாத்தில் பிறந்தார். 1990 களின் நடுப்பகுதியில் பாபாஜி இந்தியா சென்றார்.  

## தொழில்
காமசூத்ரா ஆணுறை விளம்பரங்கள் மூலம் பாபாஜி இந்தியாவில் பரவலாக அறியப்பட்டார். தலேர் மெகந்தியின் *"பூம் பூம்"*, ஹர்பஜன் மானின் *"ஹாய் மேரி பில்லோ"* மற்றும் அபேயின் *"ஃபிர் சே"* ஆகியவற்றுக்கான இசை நிகழ்படங்களிலும் பங்கேற்றார். 2009 ஆம் ஆண்டில், அவரது நிறுவனம், அவரது முன்னாள் காதலரும் வணிக கூட்டாளியுமான கார்த்திக் ஜோபன்புத்ராவின் உதவியுடன் வெற்றியை அடைந்தது.  

பாபாஜி ரிது குமார், ரிது பேரி, அபு ஜானி மற்றும் சந்தீப் கோஸ்லா, ரோஹித் பால், சுனீத் வர்மா, ஜேஜே வளையா, தருண் தகிலியானி மற்றும் பலர் உள்ளிட்ட சிறந்த வடிவமைப்பாளர்களுக்களின் ஆடை வடிவமைப்பில் வடிவழகியாக கலந்து கொண்டார். ஜனவரி 2010 இல், அவர் தனது சொந்த நிகழ்வு மேலாண்மை தொழிலைத் தொடங்கினார் மற்றும் தாஜ் கொலாபாவின் அர்ஜுன் கன்னா நிகழ்ச்சி போன்ற திட்டங்களை நிர்வகித்தார். அவரது நிறுவனத்திற்கு "VIBGYOR ENT" (வாழ்க்கை முறை மற்றும் நவரீக ஆடைக் கடை) என்று பெயரிடப்பட்டது. *VIBGYOR* என்பது வானவில்லின் ஏழு வண்ணங்களின் சுருக்கமாகும் *(வயலட், இண்டிகோ, நீலம், பச்சை, மஞ்சள், ஆரஞ்சு மற்றும் சிவப்பு).*  

விவேகா பாபாஜி எஃப்டிவி இந்தியாவின் தொலைக்காட்சியில் ஒரு தொகுப்பாளராக இருந்தார். அவர் 2002 ஆம் ஆண்டில் வெளியான தீக்சா மற்றும் கிருஷ்ணாவுடன் இணைந்து நடித்த *யே கைசி மொஹபத்தின்* மூலம் திரைப்படத்தில் அறிமுகமானார். வணிக ரீதியில் இந்தப் படம் தோல்வி அடைந்தாலும் இவரது நடிப்பிற்கு நேர்மறையான விமர்சனங்கள் வந்தது.  

## இறப்பு
25 ஜூன் 2010 அன்று மும்பையில் உள்ள அவரது பாந்த்ரா இல்லத்தில் அவர் தனது குடியிருப்பில் உள்ள கூரை மின்விசிறியில் தூக்கில் தொங்கினார். பாபாஜி மன அழுத்தத்தால் தற்கொலை செய்து கொண்டதாக காவல் துறையினரின் அறிக்கைகள் தெரிவித்தன. அவரது உடலுக்கு அருகில் இருந்த அவளது நாட்குறிப்பில் , "நீ என்னை கொன்றாய், கௌதம் வோரா," என்று குறிப்பிடப்பட்டிருந்தது மற்றும் உறுதிப்படுத்தப்படாத அறிக்கைகள் அவள் தன் காதலனான கௌதம் வோராவை பிரிந்த பிறகு மனச்சோர்வாக இருந்ததாகக் கூறியது. இருப்பினும், 2012 ஆம் ஆண்டில், கௌதம் வோரா ஒரு கொலை வழக்கு தொடர்பாக கைது செய்யப்பட்ட பின்னர் காவல்துறையால் இந்த வழக்கு மீண்டும் துவங்கப்பட்டது.
# குராதுலைன் பக்தேரி

**குராதுலைன் பக்தேரி** (Quratulain Bakhteari) ஒரு பாக்கித்தான் சமூக தொழில்முனைவோர் மற்றும் சமூக அமைப்பாளர் ஆவார் ,இவர் மேம்பாட்டு ஆய்வுகள் மற்றும் நடைமுறைகளுக்கான நிறுவனத்தை நிறுவினார்.  

## ஆரம்பகால வாழ்க்கை மற்றும் கல்வி
குராத்துலின் பக்தேரி டிசம்பர் 25, 1949 அன்று பாக்கித்தானின் கராச்சியில் ஒரு அகதி குடியிருப்பில் பிறந்தார். இவர் புனித ஆக்னசு தொடக்கப் பள்ளியில் பயின்றார், பின்னர் பெண்கள் *PECHS* உயர்நிலைப் பள்ளி,புனித ஜோசப் உயர்நிலைப் பள்ளியில் உயர்நிலை வகுப்பினைப் பயின்றார். இவர் தனது வாழ்க்கையின் முதல் 22 ஆண்டுகளை இந்த முகாமில் கழித்தார். தனது 16 ஆம் வயதில் ஒரு பல் மருத்துவரை மணந்தார். இவர் கராச்சி பல்கலைக்கழகத்தில், சமூகப் பணியில் முதுகலைப் பட்டம் பெற்றார். 1987 இல் இங்கிலாந்தில் உள்ள லாக்பரோ பல்கலைக்கழகத்தில் சமூக மேம்பாட்டில் முனைவர் பட்டம் பெற்றார்.  

## தொழில்முறை வாழ்க்கை
முனைவர் பக்தேரி, வடக்கு கராச்சியில் உள்ள ஓராங்கி என்ற குடிசையில் 1971 ஆம் ஆண்டில் தனது பணியினைத் தொடங்கினார். 1978 முதல் 1982 வரை, இளங்கலை பட்டப்படிப்பை முடித்தபோது, முனைவர் பக்தேரி கராச்சியைச் சுற்றியுள்ள குடியிருப்புகளில் விருப்ப ஆர்வலர், ஆராய்ச்சியாளர் மற்றும் சமூக அமைப்பாளராக பணியாற்றினார், பொது சுகாதாரம் மற்றும் சுகாதாரத்தை ஆகியன இவரது பணிகளில் மையமாக இருந்தது. இந்த நேரத்தில் இவர் கிழக்கு பாக்கித்தானில் இருந்து புதிதாக வந்த அகதிகளுக்கு உதவினார், தற்போது இது வங்காளதேசப் பகுதிகளில் உள்ளது.இவர்களுக்கு சுகாதாரப் பாதுகாப்பு மற்றும் கல்வி அணுகலை வழங்கினார். பக்தேரி ஓரங்கியில் உள்ள கழிவுநீர் மற்றும் சுகாதாரம் தொடர்பான பிரச்சினைகளில் அதிக கவனம் செலுத்தினார், இதில் *ஓராங்கி* எனும் சோதனைத் திட்டத்தில் பல ஆண்டுகள் பணியாற்றினார். அகதிகளாக வளர்ந்து வரும் அனுபவங்கள்தான் தனது தொழிலைத் தேர்ந்தெடுத்ததாக இவர் கூறியுள்ளார்.  

ஓரங்கி சோதனைத் திட்ட மாதிரியை குவெட்டாவுக்குக் கொண்டுவர, பலூசிஸ்தான் (பாக்கித்தான்) மாகாண அரசாங்கத்தால் பக்தேரி அழைக்கப்பட்டார். முனைவர் பக்தேரி 1980 களில் பலூசிஸ்தானில் பெண்களுக்குக் கல்வி வழங்குவதில் பணியாற்றும்படி கேட்டுக் கொள்ளப்பட்டார். 5 வருட இடைவெளியில் பெண்களுக்கு 2200 சமூக ஆதரவு பள்ளிகளை நிறுவினார். அதில் 300,000 பெண்கள் சேர்க்கையுடன் பெண் கல்வி வழங்குவதற்கான சமூக ஆதரவு செயல்முறை என்ற கருத்தை இவர் உருவாக்கி வழிநடத்தினார்.  

பக்தேரி *ஹோம்நெட்* தெற்காசியாவின் குழுவில் பணியாற்றுகிறார். இந்த நிறுவனம் பாக்கித்தான் முழுவதும் கற்றல் நிலையங்களை நிறுவியது, இது பின்தங்கிய பின்னணியைச் சேர்ந்த இளைஞர்களுக்கு இவர்களின் சமூகங்களுக்குச் சென்று சேவை செய்ய பயிற்சி அளிக்கிறது. தற்போது முறைசாரா பள்ளி மற்றும் பட்டமில்லா விருது வழங்கி வருகிறது, இருப்பினும் ஐடிஎஸ்பி இதே கருத்தின் அடிப்படையில் ஒரு பல்கலைக்கழகத்தை நிறுவும் பணியில் ஈடுபட்டு வருகிறது, குவெட்டாவில் ஒரு பாடத்திட்டம் மற்றும் அதற்கான வளாகத்தையும் உருவாக்குகிறது.
# நாசோ டோக்கி


**நாசோ டோக்கி** (نازو توخۍ, Nāzo Tokhī), பரவலாக **நாசோ ஆனா** (, "நாசோ ஆச்சி"), பஷ்தூ மொழியில் புலமை பெற்ற ஆப்கானித்தான் கவிதாயினி, எழுத்தாளர். 18-ஆம் நூற்றாண்டு முற்பகுதியில் வாழ்ந்திருந்த புகழ்பெற்ற ஆப்கன் அரசர் மீர்வாய்சு ஓடக்கின் அன்னையுமாவார். காந்தார வட்டாரத்தின் செல்வாக்குமிக்க குடும்பம் ஒன்றில் பிறந்து வளர்ந்தவர். ஆப்கானித்தானிய வரலாற்றில் வீரமிக்க பெண் போர் வீராங்கனையாக அறியப்படுகிறார். இதனால் இவர் "ஆப்கன் நாட்டு அன்னை" எனவும் அழைக்கப்படுகின்றார்.  

## இளமையும் குடும்பப் பின்னணியும்
நாசோ டோக்கி ஏறத்தாழ 1651ஆம் ஆண்டில் ஆப்கானித்தானின் கந்தகார் மாகாணத்தில் தாசி அருகே இசுபோசுமயீசு குல் என்ற சிற்றூரில் செல்வாக்கும் செல்வமும் மிகுந்த பஸ்தூன் குடும்பத்தில் பிறந்தார். அவரது தந்தை, சுல்தான் மலகாய் டோக்கி, பஷ்தூன் பழங்குடியினரின் குறிப்பிடத்தக்கத் தலைவராகவும் காசுனி வட்டார ஆளுநராகவும் இருந்தார். நாசோ டோக்கி, கரம் கான் என்பவரின் மகனான சலிம் கான் ஓடக்கை திருமணம் செய்து கொண்டார்.  

நாசோ அனா கற்றுணர்ந்த கவிதாயினியாகவும் கண்ணியம் மிக்கவராகவும் விளங்கினார். அவரது அன்பாலும் அக்கறையாலும் மக்களைக் கவர்ந்தார். நாசோவின் தந்தையார் தமது மகளின் கல்வியிலும் வளர்ப்பிலும் மிகுந்த கவனம் செலுத்தி வந்தார். கந்தகாரின் மிகச் சிறந்த கல்வியாளர்கள் அவருக்கு கற்பித்தனர். அவரது கவிதைகளாலும் பஷ்தூன் சட்டங்களுக்கு அளித்த ஆதரவாலும் "ஆப்கன் நாட்டு அன்னை" என அறியப்பட்டார்.  

### கவிதை
கீழே நாசோ டோக்கியின் கவிதை ஒன்று மொழிபெயர்க்கப் பட்டுள்ளது (நாசோ பஷ்தோ மொழியில் எழுதிய இரண்டாயிரம் சொச்சம் கவிதைகளிலிருந்து):  

### பழம்பெரும் கனவு
நாசோ அனாவிற்கு மீர்வாய்சு ஓடக் மகனாகப் பிறந்த வேளையில் அவர் வியத்தகு கனவு ஒன்று கண்டதாக நாட்டுப்புறக் கதைகள் குறிப்பிடுகின்றன.
# சரீனா பலோச்சு



**சரீனா பலோச்சு** (**Zarina Baloch)** பாக்கித்தான் நாட்டைச் சேர்ந்த நாட்டுப்புற இசை பாடகியாவார். 1934 ஆம் ஆண்டு டிசம்பர் மாதம் 29 ஆம் தேதியன்று இவர் பிறந்தார். பாடகர், பாடகர் மற்றும் இசையமைப்பாளர், நடிகை, வானொலி மற்றும் தொலைக்காட்சி கலைஞர், எழுத்தாளர், 30 ஆண்டுகளுக்கும் மேலாக ஆசிரியர், அரசியல் ஆர்வலர் மற்றும் சமூக சேவகர் என பன்முகங்களுடன் இவர் இயங்கி வருகிறார்  

## ஆரம்பகால வாழ்க்கை மற்றும் குடும்பம்
பாக்கித்தான் நாடின் சிந்து மாகாணத்தில் உள்ள ஐதராபாத் நகரத்தைச் சேர்ந்த அல்லாதத் சந்த் கிராமத்தில் இவர் பிறந்தார். இவரது தாயார் குல்ரோசு இயலாலனி சரினாவுக்கு ஆறு வயதாக இருக்கும் போதே 1940 ஆம் ஆண்டிலேயே இறந்தார். சிந்தி மொழி பாடகராக இருந்த முகமது சூமானுடன் சேர்ந்து சரினா படித்தார். 15 வயதிலேயே, இவரது குடும்பத்தினர் சரினாவுக்கு ஒரு தொலைதூர உறவினருடன் திருமணத்தை ஏற்பாடு செய்தது. சரினாவுக்கு இரண்டு குழந்தைகள் பிறந்தன. சினா என்றும் அறியப்படும் அக்தர் பலோச் 1952 ஆம் ஆண்டு பிறந்தார். அசுலம் பர்வேசு 1957 ஆம் ஆண்டு பிறந்தார். இருப்பினும், சரினா பலோச்சும் இவரது கணவரும் தனது மேலதிக கல்வி நடவடிக்கைகளில் உடன்படவில்லை. இதனால் இந்த இணை 1958 ஆம் ஆண்டு பிரிந்தது. சரினா 1960 ஆம் ஆண்டு ஐதராபாத்து வானிலியில் சேர்ந்தார். 1961 ஆம் ஆண்டு தனது முதல் இசை விருதைப் பெற்றார். பின்னர் சரீனா சிந்தி அரசியல்வாதி ரசூல் பக்சு பாலிசோவை மணந்து கொண்டார். இவர்களது திருமணம் ஐதராபாத்தில் 22 செப்டம்பர் 1964 ஆம் ஆண்டு செப்டம்பர் மாதம் 22 அன்று நடந்தது. தம்பதியர்களுக்கு அயாசு லத்தீப் பாலிசோ என்ற ஒரு மகன் பிறந்தார். 1967 ஆம் ஆண்டில், சிந்து பல்கலைக்கழகத்தின் மாதிரிப் பள்ளியில் சரீனா ஆசிரியரானார். 1997 ஆம் ஆண்டு அப்பணியிலிருந்து ஓய்வு பெற்றார். 2005 ஆம் ஆண்டு லியாகத் தேசிய மருத்துவமனையில் மூளை புற்றுநோயால் சரீனா இறந்தார்.  

## சிறைவாசம் மற்றும் அரசியல் செயல்பாடு
1979 ஆம் ஆண்டில் அதிபர் சியா உல் அக்கின் இராணுவச் சட்டத்திற்கு எதிரான போராட்டங்களை முன்னெடுத்ததற்காக சரீனா சுக்கூர் மற்றும் கராச்சி சிறைகளில் கைது செய்யப்பட்டு சிறையில் அடைக்கப்பட்டார். ஆளும் வர்க்கங்களுக்கு எதிரான மற்றும் பாலின பாகுபாடு, நிலப்பிரபுத்துவம் மற்றும் ஆயுப் கான் மற்றும் யாகியா கான் ஆகியோரின் இராணுவச் சட்டங்களுக்கு எதிரான போராட்டத்தின் காரணமாக , இவர் சிந்தி மக்களின் தாய் என்ற பட்டத்தைப் பெற்றார். சிந்தியானி தாரீக் என்ற பெண் இயக்கத்தை நிறுவிய முன்னணி நிறுவனர்களில் சரீனாவும் ஒருவராவார். பெண்கள் நடவடிக்கை மன்றம், சிந்தி அதாபி சங்கத் மற்றும் சிந்தி ஆரி குழு ஆகிய அமைப்புகளிலும் இவர் நிறுவனராக இருந்தார். சிந்தி, உருது, செராகி, பலோச்சி, பாரசீகம், அரபு மற்றும் குசராத்தி மொழிகளில் சரளமாக இவர் பேசுவார்.  

## விருதுகள் மற்றும் அங்கீகாரம்

- 1994 ஆம் ஆண்டு பாக்கித்தான் சனாதிபதியால் பிரைடு ஆஃப் பெர்பாமென்சு விருது
- பாயிசு அகமது பாயிசு விருது
- பாக்கித்தான் தொலைக்காட்சிக் கழக விருது
# சில்லே ஊமா உசுமான்



**சில்-இ-ஊமா உசுமான்** (செப்டம்பர் 16, 1971 &ndash; பிப்ரவரி 20, 2007) (**Zill-e-Huma Usman)** பாக்கித்தான் அரசியல்வாதி மற்றும் பெண்கள் உரிமைகளுக்கான ஆர்வலர் ஆவார். 1971 ஆம் ஆண்டு செப்டம்பர் மாதம் 16 ஆம் தேதியன்று இவர் பிறந்தார். பர்வேசு முசாரப்பின் இராணுவ சர்வாதிகாரத்தில் அமைச்சராக இவர் பணியாற்றினார்.  

சில்-இ-ஊமா உசுமான் ஒரு குறிப்பிடத்தக்க பாக்கித்தான் அரசியல்வாதி ஆவார். இவர் பெண்களின் உரிமைகளுக்கான ஆர்வலராக பணியாற்றினார். நன்கு படித்த அரசியல்வாதிகளில் ஒருவரான இவர் துப்பாக்கியால் சுடப்பட்டு படுகொலை செய்யப்பட்டதற்காக நன்கு அறியப்படுகிறார்.  

## கல்வி
உசுமான் 1997 ஆம் ஆண்டு சட்டத்தில் (எல்எல்பி) இளநிலை பட்டம் பெற்றார், பின்னர் லாகூரில் உள்ள பஞ்சாப் பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார். இத்தம்பதியருக்கு இரண்டு குழந்தைகள் பிறந்தனர். இவர்களது குடும்பத்தில் அரசியல் பங்கேற்புக்கான ஒரே குடும்ப உறுப்பினராக சில்-இ- ஊமா உசுமான் இருந்தார். இவர் பாக்கித்தான் முசுலிம் லீக் (கியூ) என்ற அரசியல் கட்சியின் உறுப்பினராக இருந்தார்.  

**2002 பாக்கித்தான் பொதுத் தேர்தல்**  

2002 ஆம் ஆண்டில் உசுமான் பஞ்சாப் சட்டமன்றத் தொகுதியில் போட்டியிட்டு அதிக வாக்குகள் எண்ணிக்கையில் வெற்றி பெற்றார். 2003 ஆம் ஆண்டு முதல் 2006 ஆஅம் ஆண்டு வரை இவர் வளர்ச்சி மற்றும் திட்டமிடல் துறையில் நாடாளுமன்ற செயலாளராக பணியாற்றினார். 2006 ஆம் ஆண்டு வரை பதவியில் இருந்த இவர் அதே 2006 ஆம் ஆண்டில், பெண்களுக்கான சமூக நல அமைச்சராக நியமிக்கப்பட்டார். குச்ரான்வாலா<nowiki/>வில் சுட்டுக் கொல்லப்பட்டார்.&nbsp;லாகூருக்கு வடக்கே 70 கி.மீ. தொலைவில் கட்சி உறுப்பினர்களை சந்தித்தபோது, கூட்டத்திற்கு வந்தவர்களில் ஒருவன் இவரை துப்பாக்கியால் சுட்டுக் கொன்றான். உசுமான் குச்ரான்வாலாவில் உள்ள ஓர் உள்ளூர் மருத்துவமனையில் அனுமதிக்கப்பட்டார். ஆனால் பின்னர் லாகூருக்கு விமானத்தில் கொண்டு செல்லப்பட்டார், ஆனால் அறுவை சிகிச்சையின் போது சிகிச்சை பலனின்றி உசுமான் இறந்தார்.  

கொலையாளியான முகமது சர்வார், இசுலாமிய ஆடைக் கோட்பாட்டைக் கடைப்பிடிக்க மறுத்ததாலும், அரசியல் விவகாரங்களில் பெண்கள் ஈடுபடுவதை விரும்பாததாலும் தூண்டப்பட்டதாகக் கூறப்படுகிறது. கொலையாளி முன்னதாக் நான்கு விபச்சாரிகளை கொன்று சிதைத்த வழக்கில் சிறையில் அடைக்கப்பட்டவர். ஒரு தொலைக்காட்சியில் "நான் மீண்டும் விடுவிக்கப்பட்டால், சரியான பாதையில் செல்லாத அனைத்து பெண்களையும் கொன்றுவிடுவேன்" என்று கூறியதாக அறியப்படுகிறது. மார்ச் 20, 2007 அன்று, சர்வாருக்கு மரண தண்டனை விதிக்கப்பட்டது. இவர் சனவரி 27, 2012 அன்று லாகூரில் உள்ள மத்திய சிறையில் இறந்தார்.  

ஒரு வேட்பாளர் மற்றும் வாக்காளராகப் அரசியல் நடவடிக்கைகள் பெண்களின் பங்கேற்பு எப்போதும் பாக்கித்தான் நாட்டில் சவாலாக எதிர்கொள்ள நேரிடுகிறது. பாத்திமா சின்னா, பெனாசீர் பூட்டோ, மலாலா யூசுப்சாய், வரங்க லோனி அல்லது சில்-இ-ஊமா உசுமான் . போன்றவர்கள் இந்த காரணத்திற்காகவே படுகொலை செய்யப்பட்டுள்ளார்கள்.  

நாட்டை அதிர்ச்சிக்குள்ளாக்கிய உசுமானின் மரணம் பாக்கித்தானில் நிலவிய இசுலாமிய தீவிரவாதத்தை உலகிற்கு வெளிச்சம் போட்டுக் காட்டியது. இப்படுகொலைச் சம்பவத்தால் மிதவாதிகளுக்கும் இசுலாமிய தீவிரவாதிகளுக்கும் இடையிலான போர்க்களப் பிரச்சினையாக மாறியது.
# ஆசா டி வோசு



**ஆசா டி வோசு** (*Asha de Vos*) என்பவர் இலங்கையைச் சேர்ந்த கடலியல் உயிரியலாளர் ஆவார். வடக்கு இந்தியப் பெருங்கடலில் நீலத் திமிங்கல ஆராய்ச்சியின் முன்னோடியாகவும் இவர் அறியப்படுகிறார். கடலியல் கல்வி கற்பித்தலிலும் நீலத் திமிங்கல ஆராய்ச்சி திட்டத்திற்கும் பெயர் பெற்றவராகத் திகழ்ந்தார். 2018 ஆம் ஆண்டில் பிபிசி வானொலியின் 100 பெண்கள் விருதுக்கு தேர்ந்தெடுக்கப்பட்டார்.  
## வாழ்க்கை மற்றும் தொழில்
ஆசா டி வோசு 1979 ஆம் ஆண்டு இலங்கையில் பிறந்தார். இவருக்கு ஆறு வயதாக இருந்தபோது இவருடைய பெற்றோர் ஆசாவுக்கு தேசிய புவியியல் பத்திரிகைகளைக் கொண்டு வருவார்கள். அந்த புத்தகங்களின் பக்கங்களைப் பார்த்து, "அது ஒரு நாள் நானாக இருப்பேன்" என்று ஆசா கற்பனை செய்து பார்ப்பார். யாரும் போகாத இடங்களுக்குச் சென்று, யாரும் பார்க்காத செய்திகளை பார்ப்பேன் என்று கனவும் காண்பாராம். "சாகச விஞ்ஞானி" ஆக கனவு காண இப்பத்திரிகைகள ஆசா டீவோசைதூண்டியது.  

ஆசா டி வோசின் ஆரம்பக் கல்வி கொழும்பு மகளிர் கல்லூரியில் முடிந்தது. ஆரம்பக் கல்வியைத் தொடர்ந்து கொழும்பு சர்வதேசப் பள்ளியில் படித்து முடித்த ஆசா புனித ஆண்ரூட்சு பல்கலைக்கழகத்தில் கடல் மற்றும் சுற்றுச்சூழல் உயிரியலில் இளங்கலை படிப்புக்காக இசுக்காட்லாந்துக்குச் சென்றார். மேலும் ஆக்சுபோர்டு பல்கலைக்கழகத்தில் ஒருங்கிணைந்த உயிர் அறிவியலில் முதுகலைப் பட்டமும் பெற்றார். மேற்கு ஆத்திரேலியா பல்கலைக்கழகத்தில் முனைவர் பட்டப் படிப்பை முடித்தார்.  

கடல் பாலூட்டி ஆராய்ச்சியில் முனைவர் பட்டம் பெற்ற முதல் மற்றும் ஒரே இலங்கையர் ஆசா டி வோசு ஆவார்.  

இயற்கையின் பாதுகாப்புக்கான சர்வதேச ஒன்றியத்தின் கடல் மற்றும் கடலோரப் பிரிவில் மூத்த திட்ட அதிகாரியாக டி வோசு பணியாற்றினார். 2008 ஆம் ஆண்டில் இலங்கை நீல திமிங்கலம் திட்டத்தை நிறுவினார். இத் திட்டம் வட இந்தியப் பெருங்கடலுக்குள் நீலத் திமிங்கலங்கள் பற்றிய முதல் நீண்டகால ஆய்வை உருவாக்கியது. ஒவ்வோர் ஆண்டும் புலம்பெயர்வதாக நினைக்கப்பட்ட இந்தியப் பெருங்கடல் நீலத் திமிங்கலங்கள் ஆண்டு முழுவதும் இலங்கைக்கு அருகிலுள்ள நீரில் தங்கியிருப்பதை இவர் தனது ஆராய்ச்சியின் மூலம் கண்டுபிடித்தார்.  

டி வோசின் ஆராய்ச்சியின் காரணமாக , சர்வதேச திமிங்கல ஆணையம் இலங்கை நீலத் திமிங்கலங்களை பாதுகாப்பு ஆராய்ச்சியின் அவசரத் தேவையுள்ள ஒரு இனமாக அங்கீகரித்தது. பின்பு திமிங்கலக் கப்பல் தாக்குதல்களில் இலங்கை அரசாங்கத்துடன் ஒத்துழைக்கத் தொடங்கியது.  

டி வோசு ஐயுசிஎன் உயினிங்கள் உயிர்வாழும் ஆணையத்தின் சீடாசியன் நிபுணர் குழுவின் அழைக்கப்பட்ட உறுப்பினரானார். இவர் கலிபோர்னியா சாண்டா குரூசு பல்கலைக்கழகத்தில் முனைவர் பட்ட அறிஞராகவும், தேசிய புவியியல் கழகத்தின் விருந்தினர் வலைப்பூ பதிவராகவும் இருந்தார்.  

இலங்கையின் முதல் கடல் பாதுகாப்பு ஆராய்ச்சி மற்றும் கல்வி அமைப்பான இலாப நோக்கற்ற அமைப்பான ஓசன்வெல் அமைப்பின் நிறுவனர் மற்றும் இயக்குநர் ஆசா டி வோசு ஆவார். கடலோரங்களின் ஆரோக்கியம் மற்றும் எதிர்காலம் உள்ளூர் மக்களைச் சார்ந்தது என்று டி வோசு நம்புகிறார்.  

மேற்கத்திய விஞ்ஞானிகளின் வளரும் நாடுகளில் தரவுகளைச் சேகரிக்கும் ஆராய்ச்சி பாதுகாப்பு முயற்சிகளை முடக்குகிறது என்று இவர் வாதிடுகிறார்.. டி வோசு தனது திறமையால் பெண்கள் தங்களை வளர்த்துக் கொள்ளவேண்டும் என்றும் அவர்களின் பாலினம் தங்கள் திறனை மட்டுப்படுத்த விடக்கூடாது என்றும் கூறியுள்ளார்.
# கடலூர் மாநகராட்சி



**கடலூர் மாநகராட்சி** (*Cuddalore City Corporation*) இந்தியாவின் முதல் நகராட்சியும் ஆங்கில ஆட்சியரின் தலைமையிடமுமாக இருந்தது.  
இந்தியாவுக்கு வாணிபம் செய்ய வந்த ஆங்கிலேயர்கள் செஞ்சியை ஆண்ட மன்னர்களிடம் இருந்து கடலூரில் இருந்த புனித டேவிட் கோட்டையை வாங்கினார்கள். சென்னை புனித ஜார்ஜ் கோட்டையை பிரெஞ்சுக்காரர்கள் கைப்பற்றிய போது புனித டேவிட் கோட்டைக்கு தங்கள் மாகாணத் தலைநகரை மாற்றி இந்தியாவின் தென் பிராந்தியத்தை இந்தக் கோட்டையில் இருந்து ஆண்டு வந்தார்கள். ஆங்கிலேயர்கள் தங்கள் நாட்டுடனான வாணிபத் தொடர்புகளுக்கு, கடலூர் துறைமுகத்தை அதிக அளவில் பயன்படுத்தியதாக சரித்திரக் குறிப்புகள் தெரிவிக்கின்றன,  

கடலூரில், கடலூர் முதுநகர் மற்றும் கடலூர் புதுநகர் என இரண்டு முக்கிய பகுதிகள் உள்ளன. 1866 வரை நகராட்சி அலுவலகம் போன்ற அரசு அலுவலகங்கள் முதுநகர் பகுதியிலேயே இருந்தன. 1866க்கு பிறகு அவை புதுநகர் பகுதியில் உள்ள மஞ்சக்குப்பம் எனப்படும் இடத்திற்கு மாற்றப்பட்டது.  

சரித்திரக் குறிப்புகள் படி இவ்வூர் சோழர், பல்லவர், முகலாயர் மற்றும் ஆங்கிலேயர் ஆகியோரால் ஆட்சி செய்யப்பட்டுள்ளது. பாரம்பரியப்படி சைவ சமயக் கோட்பாடுகள் இங்கு பின்பற்றப்படுவதன் மூலம் சோழர்கள் இப்பகுதியை ஆட்சி செய்துள்ளது புலனாகிறது.  

22 அக்டோபர் 2021 அன்று கடலூர் மாநகராட்சியாக தரம் உயர்த்தி அறிவிக்கப்பட்ட நிலையில், அம்மாநகராட்சி செயல்படுவதற்கான மாநகராட்சி அவசர சட்டத்தை தமிழக அரசு இயற்றி வெளியிட்டுள்ளது.இந்த அவசர சட்டத்தில் ஊராட்சி அமைப்புகள் இணைந்து அரசாணை வெளியீடு இல்லை.  

புதிதாக உருவாக்கப்பட்ட கடலூர் மாநகராட்சி பகுதியில்  

**கடலூர் நகரம்**,  
**கடலூர் ஊராட்சி ஒன்றியத்தில் உள்ள 16 ஊராட்சி மன்றங்களின் பகுதிகள்**;  
- உச்சிமேடு
- தோட்டப்பட்டு
- திருவந்திபுரம்
- பச்சையாங்குப்பம்
- வெள்ளப்பாக்கம்
- மருதாடு
- 
- பெரியகங்கணாங்குப்பம்
- பாதிரிக்குப்பம்
- குடிகாடு
- நத்தப்பட்டு
- 
- கோண்டூர்
- கரையேரவிட்டகுப்பம்
- சின்ன கங்கணாங்குப்பம்
- குண்டுஉப்பலவாடி
- கடலூர் ஓ. டி.(முதுநகர்)
- அரிசிபெரியாங்குப்பம்
- இவை தான் இறுதி செய்யப்பட்ட கிராமங்கள்.

## மாநகராட்சி தேர்தல், 2022

2022-ஆம் ஆண்டில் கடலூர் மாநகராட்சியின் 45 மாமன்ற உறுப்பினர்களுக்கான தேர்தல் முதன்முறையாக நடைபெற்றது. இத்தேர்தலில் திமுக கூட்டணி 34 வார்டுகளையும், அதிமுக 6வார்டுகளையும், பாரதிய ஜனதா கட்சி 1 வார்டடையும், பாமக 1 வார்டையும், சுயேச்சைகள் 3 வார்டுகளையும் கைப்பற்றினர். மேயர் மற்றும் துணை மேயர் தேர்தலில், மேயராக திமுகவின் சுந்தரியும் , துணை மேயராக விடுதலைச் சிறுத்தைகள் கட்சியின் தாமரைச்செல்வனும் வெற்றி பெற்றனர்.
# இலத்திபா நபிசாதா


**இலத்திபா நபிசாதா** (*Latifa Nabizada*) ஆப்கானித்தான் விமானப்படையில் ஆப்கானித்தான் உலங்கு வானூர்தி விமானியாவார். மில் எம்.ஐ.-17 பறக்கத் தகுதி பெற்று ஆப்கானிஸ்தானில் பணியாற்றிய முதல் இரண்டு பெண் விமானிகளில் இவரும் ஒருவர். 2013 வாக்கில், இவர் புதிய ஆப்கானித்தான் விமானப்படையில் கர்னலாக இருந்தார். ஆப்கானித்தான் இராணுவத்தில் நபிசாதாவின் பணி மற்ற பெண்களையும் இதில் சேர ஊக்குவித்தது.  

### ஆரம்ப வாழ்க்கையும் தொழிலும்
1970 களில் நபிசாதா ஒரு நடுத்தர வர்க்கப் பகுதியில் வளர்ந்தார். இருப்பினும் இவரது தந்தை முஜாஹிதீன்ப் உறுப்பினராக குற்றம் சாட்டப்பட்டு ஆறு ஆண்டுகள் சிறையில் இருந்தார். இன ரீதியாக உஸ்பெக்கியர், மேலும் "ஆழ்ந்த மதவாதி", இசுலாத்தை பின்பற்றுகிறார். இவர்கள் "மருத்துவ அடிப்படையில்" பல முறை மறுக்கப்பட்டனர். ஆனால் இறுதியாக 1989இல் ஒரு மருத்துவர் அவர்களுக்கு சான்றிதழ் அளித்தபின்னர் அனுமதிக்கப்பட்டனர். இராணுவத்தில் பெண்கள் சீருடைகள் தயாராக இல்லாததால், இரண்டு சகோதரிகளும் தங்கள் சொந்த சீருடைகளை உருவாக்க வேண்டியிருந்தது. ஆப்கானித்தான் உள்நாட்டுப் போரின்போது இவர்கள் போக்குவரத்துப் பணிகளில் பறக்கத் தொடங்கினர்.
# உரூபி நூர்


**உரூபி நூர்** (*Rubi Noor*)(12 ஆகஸ்ட் 1945 - 10 ஜூலை 2008) என்பவர் இந்திய அரசியல்வாதி மற்றும் இந்தியத் தேசிய காங்கிரசின் தலைவர் ஆவார். மேற்கு வங்காளம் சுஜாபூர் சட்டமன்றத் தொகுதியிலிருந்து நான்கு முறை சட்டமன்ற உறுப்பினராக பணியாற்றினார். அவர் ஏ.பி.ஏ. கனி கான் சவுத்ரியின் தங்கை மற்றும் மவுசம் நூரின் தாயார் ஆவார்.  

## ஆரம்ப கால வாழ்க்கை
உரூபி நூர் 1945ஆம் ஆண்டில் பிறந்தார். பெங்காலி முஸ்லீம் வம்சாவளியான கான் செளத்திரியின் மகளாக கோட்வாலி இல்லத்தில் பிறந்தார். மால்டாவில் தனது ஆரம்பக் கல்விக்குப் பிறகு, 1964இல் கொல்கத்தாவில் உள்ள ஸ்ரீஷிக்ஷயாதன் பள்ளியில் பயின்றார்.  

இவருடைய கல்லூரி கல்வியின் போது, கொல்கத்தாவில் பெக் பாகனில் வசிக்கும் சையது முகமது நூரை மணந்தார். முகமது நூர் வெளிநாட்டில் வேலை செய்தார். ரூபி தனது கணவருடன் கனடாவுக்குச் சென்றார். பின்னர் இவர்கள் 1972இல் கொல்கத்தா திரும்பினர். மற்றும் 2006 இல் சுஜாபூர் தொகுதியில் போட்டியிட்டு வென்றார்.  

2001ஆம் ஆண்டில், கனி கான் சௌத்ரி இவரை மால்டா மாவட்ட காங்கிரசு தலைவராக நியமித்தார். இவர் இறக்கும் வரை இப்பொறுப்பிலிருந்தார்.  

இவருடைய கணவர் இவருக்கு முன்பே இறந்துவிட்டார். இவர்களுக்கு மூன்று மகள்கள். இவருடைய மூத்த மகள் சோனியா நூர் அமெரிக்க இரத்தநாள அறுவை சிகிச்சை நிபுணர் ஆவார். இரண்டாவது மகள் சயீதா நூர், இவருடைய மாமா அபு ஹசெம் கான் சௌத்ரியின் மகன் இஷா கான் செளவுத்ரியினை திருமணம் செய்துகொண்டார். இளைய மகள் மவுசம் நூர், தனது அன்னையின் மரணத்திற்குப் பிறகு அரசியலில் சேர்ந்தார். இவர் மல்டாஹ் உத்தர் தொகுதியிலிருந்துநாடாளுமன்ற உறுப்பினராகத் தேர்ந்தெடுக்கப்பட்டார்.  

ஒரு அஞ்சலியில், *தி டெலிகிராப்* பத்திரிக்கை "பல ஆண்டுகளாக, நூரின் சகோதரர் வங்காள அரசியலில் நுண்ணறிவைப் பதித்தார், இது தேர்தல் அரசியலின் துடிப்பை உணர உதவியது. இவரது திறமையான தலைமையின் கீழ், இந்த ஆண்டு மால்டா மாவட்ட பகுதியில் காங்கிரசு மற்ற இடது-சாரி கட்சிகளுடன் எவ்வித பிரச்சனைகளும் இல்லாமல் ஆட்சிக்கு வந்தது. "புதிய மாவட்ட குழுவின் தலைவர், சபினா யாஸ்மின் என்பவர் ரூபியின் தேர்வாக இருந்தது. இதற்கு எதிராகக் காங்கிரசு அதிருப்தியாளர்கள் பல முயற்சிகள் செய்தனர்."
# ரோதக் சகோதரிகளின் நிகழ்பட சர்ச்சை


**ரோதக் சகோதரிகள் வைரஸ் வீடியோ சர்ச்சை** (*Rohtak sisters viral video controversy*) என்பது நவம்பர் 2014 இன் பிற்பகுதியில் இந்தியாவில் சமூக ஊடகங்களில் பரப்பரப்பாக பரவிய ஓர் நிகழ்படத்தையும், அதைத் தொடர்ந்து நடந்த நிகழ்வுகளையும் உள்ளடக்கியது. முதல் நிகழ்படத்தில் இரண்டு சகோதரிகள் ( ரோதக் சகோதரிகள் அல்லது சோனாபட் சகோதரிகள் என்று குறிப்பிடப்படுகிறார்கள் ). பேருந்தில் பயணிப்பதாக கூறிக்கொண்டிருந்த 6 பெண்கள் காவல்துறையின் முன் வாக்குமூலம் அளித்தனர். இது துன்புறுத்தல் பிரச்சினை அல்ல, ஆனால் உடம்பு சரியில்லாத பெண்ணுக்கு ஒதுக்கப்பட்ட இருக்கையை சிலர் ஆக்கிரமித்திருப்பதால் இருக்கைகள் தொடர்பான தகராறு என்று அவர்கள் கூறினர். இணையத்தில் ஒரு நீண்ட திருத்தப்படாத நிகழ்படம் காணப்பட்டது. அதில் சிறுமிகள் தங்கள் தொலைபேசியில் சம்பவத்தை படம்பிடித்த மூன்றாவது பெண்ணிடம், அதை திருப்பித் தருமாறு கேட்கின்றனர். பின்னர் மற்றொரு ஆண் முன் வந்து, இதைப் போலவே சிறுமிகளால் தானும் துன்புறுத்தப்பட்டதாகவும் அதற்காக ₹ 20,000 செலுத்த வேண்டியிருந்தது என்றும் கூறினார்.  

## சோதனை
திசம்பர் 8 அன்று, சிறுமிகள் தங்கள் நிகழ்வுகளின் பதிப்பு உண்மை என்பதை நிரூபிக்க ஒரு நரம்பியல் பகுப்பாய்வு சோதனை செய்ய முன்வந்தனர். சிறுமிகள் அவர்களிடம் நடத்தப்பட்ட பலமுனை வரைவி தேர்வில் தோல்வியடைந்தனர். அதே நேரத்தில் குற்றம் சாட்டப்பட்டவர்கள் அதில் தேர்ச்சி பெற்றனர். 18 சனவரி, 2015 அன்று, பெண்கள் அரியானா மாநில மகளிர் ஆணையத்தின் துணைத் தலைவர் சுமன் தஹியாவிடம் புகார் அளித்தனர். அதிகாரிகளால் வழக்கைத் திரும்பப் பெறுமாறு தங்களுக்கு அழுத்தம் கொடுக்கப்படுவதாகவும், பலமுனை வரைவி சோதனையின்போது தங்களிடம் ஆபாசமான கேள்விகள் கேட்கப்பட்டதாகவும் கூறினர். மே 2015இல், தங்களுடைய படங்களை கணிணி உதவியுடன் யாரோ மாற்றி சமூக ஊடகங்களில் வெளியிட்டதாக சகோதரிகள் போலீசில் புகார் செய்தனர்.  

## விசாரணை
ஆகத்து 2015 இல், காவல்துறை தனது விசாரணையை முடித்து குற்றப்பத்திரிகையை தாக்கல் செய்தது . 200 பக்க குற்றப்பத்திரிகையில் 50 சாட்சிகளின் அறிக்கைகள் இருந்தன. மேலும் பொய் கண்டறிதல் சோதனையின் அறிக்கையும் அடங்கும். நிகழ்படத்தை படம்பிடித்த பெண்ணின் அறிக்கையும் சேர்க்கப்பட்டதாக ஊடக அறிக்கைகள் தெரிவித்தன. எந்த ஒரு துன்புறுத்தலும் நடக்கவில்லை என்றும், சிறுமிகளில் ஒருவரால் செல்லிடைபேசி கொடுக்கப்பட்டதாகவும் அவர் கூறினார். குற்றம் சாட்டப்பட்ட சிறுவர்களின் சோதனை நம்பகமானதாகக் கண்டறியப்பட்டதாக காவலர்கள் தெரிவித்தனர். சிறுமிகளின் சட்ட ஆலோசகர், அதர் சிங் பன்வார் *இந்துஸ்தான் டைம்ஸிடம்* பேசுகையில், விசாரணையில் காவல்துறை பாரபட்சமாக இருப்பதாக குற்றம் சாட்டினார். பலமுனை வரைவி சோதனை காவலர்களால் புனையப்பட்டிருக்கலாம் என்று கூறிய அவர், இந்த வழக்கை மத்திய புலனாய்வுத் துறையிடம் (சிபிஐ) ஒப்படைக்க வேண்டும் என்றும் பரிந்துரைத்தார். அனைத்து குற்றச்சாட்டுகளும் தள்ளுபடி செய்யப்பட்டு இளைஞர்கள் நிரபராதிகளாக கருதப்பட்டனர். அவர்கள் மீதான அனைத்து குற்றச்சாட்டுகளிலிருந்தும் அவர்கள் விடுவிக்கப்பட்டனர்.  

4 மார்ச் 2017 அன்று, அவர்கள் அனைத்து குற்றச்சாட்டுகளிலிருந்தும் விடுவிக்கப்பட்டனர். இருப்பினும், அவர்கள் சர்ச்சையின் விளைவுகளால் தொடர்ந்து பாதிக்கப்பட்டதாகக் கூறப்படுகிறது. அவர்கள் மேல் விழுந்த எதிர்மறை எண்ணத்தின் காரணமாக வேலைவாய்ப்பு தகுதிகள் கிடைக்காமல் போயின.
# சார்மைன் சாலமன்



**சார்மைன் மௌரீன் சாலமன்** (**Charmaine Maureen Solomon)** இலங்கை - ஆத்திரேலிய சமையல் கலை வல்லுநராவார். 31 சமையல் புத்தகங்களை இவர் எழுதியுள்ளார். மசாலா கலவைகள் மற்றும் இறைச்சிகளின் சொந்த வணிகப் பெயரை உருவாக்கியுள்ளார். *சிட்னி மார்னிங் எரால்டு பத்திரிகையும்* பெரும்பாலான பொதுமக்களும் இவரை "ஆத்திரேலியாவில் ஆசிய சமையல் ராணி" என்று அழைக்கின்றனர். மற்றும் "சமையல் புத்தக ஆசிரியர்களில் புனித மும்மூர்த்திகளில் ஒருவர் . என்றும் குறிப்பிடுகின்றனர். ஆத்திரேலியாவில் உள்ள பிரபலங்களை அடையாளப்படுத்தும் பட்டியலில் இவர் பெயரையும் சேர்த்துள்ளனர். மேலும் ஆத்திரேலிய வீடுகளுக்கு ஆசிய உணவை அறிமுகப்படுத்துபவர் சார்மைன் என்று பல்வேறு வர்ணனையாளர்களாலும் இவர் பாராட்டப்படுகிறார். இவரது 1976 சமையல் புத்தகம், *முழுமையான ஆசிய சமையல்* புத்தகம் ஆகும். ஐந்து மொழிகளில் ஒரு மில்லியனுக்கும் அதிகமான பிரதிகள் விற்கப்பட்டது. *18 வயதில் இவர் சிலோன் டெய்லி நியூசு* என்ற ஆங்கிலப் பத்திரிகையின் பெண்கள் பக்கங்களின் ஆசிரியருக்கு உதவியாளரானார். அரச குடும்பத்தினர்கள், திரைப்பட நட்சத்திரங்கள், திரைப்பட இயக்குநர்கள், எழுத்தாளர்கள் மற்றும் சமூக அறிஞர்கள் போன்ற முக்கிய பிரபல்ங்களை இவர் பேட்டி கண்டார். 1956 ஆம் ஆண்டில் ரங்கூனில் பிறந்த இசைக்கலைஞர் உரூபன் கெல்லி சாலமனை இவர் திருமணம் செய்து கொண்டார். தம்பதியர்களுக்கு 1959 ஆம் ஆண்டு ஆத்திரேலியா செல்வதற்கு முன்பு இரண்டு மகள்கள் இருந்தனர். அதற்குப் பின்னர் அவர்களுக்கு மேலும் இரண்டு மகன்கள் பிறந்தனர். இப்பத்திரிகையில் சாலமன் 11 ஆண்டுகள் பணியாற்றினார். அதில் மூன்று உணவுகளுக்கு இவர் சமையல் ஆசிரியராக இருந்தார். பின்னர் *பெல்லி* பத்திரிகையின் சமையல் ஆசிரியரானார். *தி சன்-எரால்டு* மற்றும் *தி சிட்னி மார்னிங் எரால்டு பத்திரிகைகளில்* வழக்கமான கட்டுரையாளராகத் தொடர்ந்தார். மற்றும் மூன்று வருடங்கள் *குடும்ப வட்ட* இதழின் உணவு ஆசிரியராகவும் இருந்தார். இவரது முதல் புத்தகம், *தென்கிழக்கு ஆசிய சமையல்* புத்தகம், 1972 ஆம் ஆண்டில் வெளியிடப்பட்டது. *முழுமையான ஆசிய சமையல்* புத்தகம் 1976 ஆம் ஆண்டில் வெளியிடப்பட்டது. அடுத்த மூன்று பத்தாண்டுகளில் இவர் மேலும் 29 புத்தகங்களை எழுதினார்.  

## கவுரவங்கள் மற்றும் விருதுகள்
சாலமன் உணவு ஊடக சேவைக்காக, குறிப்பாக ஆசிய சமையல் புத்தகங்களின் ஆசிரியராக தெரிவு செய்யப்பட்டு 2007 ஆம் ஆண்டு ஆத்திரேலியாவின் ஆர்டர் ஆஃப் மெடல் பரிசை வென்றார். *ஆசிய* உணவின் கலைக்களஞ்சியம் என்ற புத்தகம் 1996 ஆம் ஆண்டு வெள்ளிப்பதக்கம் வென்றது. சூலியா குழந்தைகள் சமையல் புத்தக விருதுகளில் வெள்ளிப் பதக்கத்தையும், 1997 உலக உணவு ஊடக சிறந்த உணவு புத்தக விருதுகளில் வெள்ளி அகப்பையையும் வென்றது. மேலும் 2002 ஆம் ஆண்டில் கோர்மண்ட் உலக சமையல் *புத்தக விருதுகளில் ஆங்கிலத்தில் எழுதப்பட்ட முழுமையான இவருடைய சைவ சமையல்* புத்தகம் சிறந்த சைவ புத்தக விருதை வென்றது.
# பிளேடு (வரைகதை)


**பிளேட்** அல்லது **பிளேடு** என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை எழுத்தாளர் மார்வ் வோல்ஃப்மேன் மற்றும் ஜீன் கோலன் ஆகியோர் உருவாக்கியுள்ளனர். பிளாட்டின் முதல் தோற்றம் ஜூலை 1973 இல் வெளியான 'தி டோம்ப் ஆஃப் டிராகுலா #10' என்ற கதையில் துணை கதாபாத்திரமாக தோற்றுவிக்கப்பட்டது. பின்னர் அவரது சொந்த கதைக்களத்துடன் தோற்றுவிக்கப்பட்டது.  

இவர் காட்டேரிகளை வேட்டையாடுபவராக தனது தனித்துவமான திறமை மூலம் அனைத்து காட்டேரிகளையும் இவ் உலகைகில் இருந்து ஒழிப்பதற்காக தனது வாழ்க்கையை அர்ப்பணித்தார்.  

இந்த கதாபாத்திரம் வரைகதையில் இருந்து திரைப்படங்கள், தொலைக்காட்சித் தொடர்கள் மற்றும் நிகழ்பட ஆட்டகங்கள் உட்பட பல்வேறு ஊடகங்களுக்கு மாற்றியமைக்கப்பட்டுள்ளது. பிளேடு என்ற பாத்திரத்திற்கு நடிகர் வெச்லி சினைப்சு என்பவர் உயிர் கொடுத்தார். 1998 ஆம் ஆண்டு முதல் பிளேடு, பிளேடு 2 மற்றும் பிளேடு 3 போன்ற திரைப்படங்களில் நடித்துள்ளார். அதை தொடர்ந்து மார்வெல் திரைப் பிரபஞ்ச பின்னணியில் உருவாகி வரும் பிளேடு படத்தில் நடிகர் 'மஹர்ஷலா அலி' என்பவர் பிளேடு என்ற வேடத்தில் நடிக்க உள்ளார்.
# ஆப்கானித்தானில் பாலியல் தொழில்

**ஆப்கானித்தானில் பாலியல் தொழில்** (*Prostitution in Afghanistan*) என்பது சட்டவிரோதமானது. இதற்கு 5 முதல் 15 ஆண்டுகள் வரை சிறைத்தண்டனை விதிக்கப்படுகிறது. இந்த நாடு ஆழ்ந்த மத மற்றும் உலகின் பழமைவாத நாடுகளில் ஒன்றாகும்.அங்கு திருமணத்திற்கு வெளியே பாலுறவு சட்டத்திற்கு எதிரானது. மேலும் மரணத்திற்கு வழிவகுக்கும்.  

பல அரசு சார்பற்ற அமைப்புகள் வறுமை காரணமாக வரும் விபச்சாரம் அதிகரித்து வருவதாக அறிவித்துள்ளன. ஒரு அறிக்கை 2015 இல் நாட்டில் 12,500 பாலியல் தொழிலாளிகள் இருப்பதாக மதிப்பிடப்பட்டுள்ளது. 2019ஆம் ஆண்டின் கணக்கெடுப்பின் அடிப்படையில் காபுல், எறாத்து, மசார் ஈ சரீப், ஜலாலாபாத்தில் 11,000 பாலியல் தொழிலாளிகள் இருப்பதாக எச்.ஐ.வி/எய்ட்ஸ் தொடர்பான ஐக்கிய நாடுகள் திட்டம் மதிப்பிட்டுள்ளது. நாட்டில் இருந்து வெளிநாட்டுப் படைகள் வெளியேறுவதற்கு முன்பு, அமெரிக்கத் தளங்களைச் சுற்றி பாலியல் தொழிலாளி விடுதிகள் பற்றியும், பாலியல் பற்றிய செய்திகளும் வந்துள்ளன.  

சீனா, ஈரான், பாக்கித்தான், பிலிப்பீன்சு, இலங்கை, தஜிகிஸ்தான் ஆகிய நாடுகளைச் சேர்ந்த ஏராளமான பெண்கள் ஆப்கானித்தானுக்கு பாலியல் தொழிலுக்காகக் கடத்தப்பட்டுள்ளனர். ஆப்கானித்தான் பெண்களும் பாலியல் சுரண்டலுக்காக மற்ற நாடுகளுக்கு கடத்தப்படுகிறார்கள் 'பச்சா பாசி' வடிவத்தில் குழந்தை விபச்சாரமும் நாட்டில் ஒரு பிரச்சனையாக உள்ளது. பாலியியல் தொழிலில் ஈடுபட்டதாக குற்றம் சாட்டப்பட்ட இரண்டு பெண்கள் சூலை 2010இல் சுட்டுக் கொல்லப்பட்டனர்.  

## இயக்கவியல்
1990களில், காபுலில் பாலியல் தொழில் இரகசியமாக இருந்தது. இசுலாமியச் சட்டத்தின் மிகக் கடுமையான விளக்கத்தைத் தொடர்ந்து அரசாங்கம் இதை சட்டவிரோதமாக்கியது. *மெலிசா டிட்மோர்* என்பவர் "பாலியலும் பாலியல் பணியும்" பற்றிய கலைக்களஞ்சியத்தில் "அவர்களின் ஆட்சியின் போது பெண்களில் பாலியல் தொழிலுக்கான போக்குவரத்து செழித்து வளர்ந்தது" என்று எழுதினார். பாலியல் தொழிலாளிகள் பெரும்பாலும் 'காலாஸ்' என்று அழைக்கப்படும் தங்கள் தனிப்பட்ட வீடுகளில் இருந்து வேலை செய்தனர். காபுலில் 25 முதல் 30 மறைக்கப்பட்ட இவ்வாறான விடுதிகள் இருந்தன.  

நாட்டில் பாலியல் தொழில் பெரும்பாலும் வறுமை மற்றும் இடப்பெயர்ச்சியால் உந்தப்பட்டதாகக் கூறப்படுகிறது. தாலிபான் ஆட்சியின் போது பெண்கள் வேலை செய்ய தடை விதித்ததால், சில தெரு குழந்தைகள் வாழ்வாதாரத்திற்காக இதில் தள்ளப்பட்டனர். 2010 ஆம் ஆண்டு காபுலில் உள்ள அமெரிக்க தூதரகத்தின் ஆள் கடத்தல் அறிக்கையின் படி, ஈரான், தஜிகிஸ்தான், சீனா, உகாண்டா மற்றும் பிற இடங்களிலிருந்து வரும் பெண்கள் ஆப்கானித்தானில் பாலியல் தொழிலுக்குத் தள்ளப்பட்டனர்.
# தன்சிலா கான்

**தன்சிலா கான்** (Tanzila Khan) ஒரு பாக்கித்தான் ஊனமுற்றோர் உரிமை ஆர்வலர், எழுத்தாளர், ஊக்கமூட்டும் பேச்சாளர், மற்றும் *கேர்லிதிங்சின்* நிறுவனர் ஆவார், இது குறைபாடுகள் உள்ள பெண்களுக்கு விடாய்க்கால அணையாடைகளை வழங்குகிறது. கான் இனப்பெருக்க ஆரோக்கியம் மற்றும் கல்வி பற்றிய விழிப்புணர்வு மற்றும் அணுகல், குறிப்பாக குறைபாடுகள் உள்ளவர்களுக்கு விழிப்புணர்வு மற்றும் கவனம் செலுத்துவதில் முக்கியப் பங்காற்றுகிறார். இவர் இந்த விடயத்தினைப் பற்றி பல புத்தகங்களை எழுதியுள்ளார் மற்றும் பொது உரைகள் மற்றும் கருத்தரங்குகளை வழங்கியுள்ளார். இவர் பாக்கித்தானில் உள்ள குறைபாடுகளை களைவதற்காகவும் பணி செய்து வருகிறார். சில பெண்கள் கடைகளில் திறந்தவெளியில் வாங்குவதில் சங்கடமாக இருக்கும் தயாரிப்புகளையும், கழிப்பறை இருக்கை கவர்கள் மற்றும் முடி அகற்றும் குழைவுகளையும் வழங்குகிறது, மேலும் பயன்படுத்தப்பட்ட அணையாடைகளை சுகாதாரமாக அகற்றுவதற்கான வழிமுறைகளையும் ஆராய்ந்து வருகிறது.  

## படைப்புகள்
கான் தனது முதல் புத்தகத்தை தனது 16 ஆம் வயதில் வெளியிட்டார், அதன் மூலம் வந்த வருவாயினை தனது பகுதியில் சமூக திட்டங்களுக்கு நிதியளித்தார். இவர் பின்வரும் படைப்புகளை எழுதியுள்ளார்:  

- *எ ஸ்டோரி ஆஃப் மெக்சிகோ (மெக்சிகோவின் கதை)*
- *தெ பெர்பெக்ட் சிட்சுவேசன்: சுவீட் சிக்ஸ்டீன் ( சரியான சூழ்நிலை: இனிமையான பதினாறு* )

## விருதுகள்
கான் தனது செயல்பாட்டிற்காக பின்வரும் விருதுகளை வென்றுள்ளார்:  

எதிர்காலத்தின் இளம் இணைப்பாளர் ( சுவீடிய நிறுவனம் ). இளம் தலைவர் ( *உமன் டெலிவர்* ). கதீஜா துல் குப்ரா விருது (வாதாடலுக்கான தேசிய அளவிலான அங்கீகாரம்). இளைஞர் வாகையாளர் ( *பேக்கார்ட் அறக்கட்டளை* ). SRHR மற்றும் குறைபாடுகள் குறித்து லாகூரில் ஒரு பயிற்சி நிறுவனத்தை நிறுவ*ஆம்ப்லிஃபை சேன்ஞ்* இலிருந்து நிதி பெறப்பட்டது. 2012 இல் டெட் இல் பேச அழைக்கப்பட்டார்
# கார்டியன்சு ஒப் த கலக்சி (வரைகதை)


**கார்டியன்சு ஒப் த கலக்சி** அல்லது **கார்டியன்ஸ் ஒப் த கலக்ஸி** என்பது மார்வெல் வரைகதை நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் அணி ஆகும். இந்த அணியை ஏப்ரல் 2008 ஆம் ஆண்டு எழுத்தாளர், பதிப்பாசிரியர் டான் அப்நெட் மற்றும் ஆண்டி லானிங் ஆகியோரால் உருவாக்கப்பட்டது.  

இந்த அணியில் இசுடார் லோர்டு, காமோரா, குரூட், பைலா வெல், ஆடம் வார்லாக், டிராக்சு தி டெஸ்ட்ராயர், ராக்கெட் ரக்கூன் போன்றோர் இருந்தனர். இது முதலில் ஏப்ரல் 2008 ஆம் ஆண்டில் 'அண்ணிகிளாடின்: காணியூஸ்ட்' #6 என்ற கதையில் தோன்றியது. இந்த அணியை அடிப்படையாகக் கொண்ட கார்டியன்சு ஒப் த கலக்சி என்ற திரைப்படம் 2014 ஆம் ஆண்டில் வெளியாகி விமர்சன ரீதியாக பாராட்டப்பட்டது. அதை தொடர்ந்து 2017 ஆம் ஆண்டு கார்டியன்சு ஒப் த கலக்சி 2 என்ற படம் வெளியானது. மேலும் இந்த அணி அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) ஆகிய படங்களிலும் இடம் பெற்றுள்ளது. மேலும் 2022 இல் வரவுள்ள தோர்: லவ் அண்ட் தண்டர் என்ற படத்திலும் இடம் பெற்றுள்ளது. இது 1969 ஆம் ஆண்டில் ஆர்னால்ட் டிரேக், ராய் தாமஸ் மற்றும் ஸ்டான் லீ ஆகியோரால் உருவாக்கப்பட்ட அசல் அணியை மையமாக வைத்து உருவாக்கப்பட்டது.
# அக்ரம் கதூன்

**அக்ரம் கதூன்** (Akram Khatoon பிறப்பு; 26 செப்டம்பர் 1937, அஜ்மீர் ) பாக்கித்தானைச் சேர்ந்த முன்னாள் வங்கியாளர் ஆவார். 1989 இல், இவர் முதல் மகளிர் வங்கி லிமிடெட்டின் நிறுவனர் தலைவரானார், இவர் 2004 வரை அந்தப் பதவியில் இருந்தார். இந்தப் பதவியில் இருந்ததன் மூலம் இவர் நாட்டின் முதல் பெண் வங்கித் தலைவரானார்.  

## ஆரம்ப கால வாழ்க்கை
கதூன் பிரித்தானிய இந்தியாவின் அஜ்மீரில், 26 செப்டம்பர் 1937 அன்று முஹம்மது ஷாபி மற்றும் ஹசீனா பேகம் ஆகியோருக்கு மகளாகப் பிறந்தார். ஷாஃபி பாக்கித்தான் இரயில்வே துறையில் பணிபுரிந்தார். கதூனுக்கு இரண்டு தங்கைகள் இருந்தனர். இவர் இந்தியாவின் அஜ்மீரில் ஒரு மறைப் பணியாளர் பள்ளியில் பயின்றார். வொண்டர் வுமன் ஆஃப் பாக்கித்தான் விருதினை 2017 ஆம் ஆண்டில் பெற்றார். வங்கித் துறையில் இவரது செயல்திறனை அங்கீகரிக்கும் விதமாக பல்வேறு நிறுவனங்கள் மற்றும் அமைப்புகளிலிருந்து 60 க்கும் மேற்பட்ட விருதுகளைப் பெற்றார்.  

## பெண் கல்விக்கு பங்களிப்பு
கதூன் ஜின்னா பல்கலைக்கழகத்தில் 2017 ஆம் ஆண்டு முதல் 2019 வரை அதிபராக பணியாற்றினார். இவர் இப்போது ஜின்னா பெண்கள் பல்கலைக்கழகத்தின் ஆளுநர் குழுவில் வாழ்நாள் மூத்த உறுப்பினராக பணியாற்றி வருகிறார். பல்கலைக்கழக மாணவர்களுக்கு வழங்கப்படும் கல்வியின் தரத்தை மேம்படுத்துவதில் இவர் சிறந்த சேவைகளை வழங்கியுள்ளார்.
# பெண்களை விமர்சித்தல்

**பெண்களை விமர்சித்தல்** (*Slut-shaming*) என்பது பாலியல் தொடர்பான பிரச்சினைகள் தொடர்பான நடத்தை மற்றும் தோற்றத்தின் எதிர்பார்ப்புகளை மீறுவதாக கருதப்படும் மக்களை, குறிப்பாக பெண்கள் மற்றும் சிறுமிகளை விமர்சிக்கும் நடைமுறையாகும்.  

நடத்தை கெட்டவள் என்ற வார்த்தையை மீட்டெடுக்கவும், பெண்களுக்கும் சிறுமிகளுக்கும் தங்கள் சொந்த பாலியல் மீது முகமையை பெற அதிகாரம் அளிக்கவும் பயன்படுத்தப்படுகிறது. எதிர்பால்சேர்க்கை ஆண்கள் இவ்வகையில் விமர்சிக்கப்படுவது அரிது. திருமணத்திற்கு முந்தைய, சாதாரண அல்லது பாலுறவு கொள்வது, பாலியல் தொழிலில் ஈடுபடுவது, அல்லது வன்கலவி அல்லது பாலியல் வன்கொடுமைக்கு ஆளானதாக குற்றம் சாட்டப்படும் போது. .ஆகியவை பெண்கள் விமர்சனத்தின் எடுத்துக்காட்டுகளாகும்.  

## வரையறைகள் மற்றும் பண்புகள்
பெண்களை விமர்சித்தல் என்பது பெண்களின் பாலியல் நடத்தை விதிமுறைகளை மீறியதற்காக விமர்சிப்பதை உள்ளடக்குகிறது. அதாவது, சமூகம் ஏற்றுக்கொள்ளக்கூடியதை விட பாலியல் சார்ந்த நடத்தை, உடை அல்லது ஆசைகளுக்கு அவர்களை அறிவுறுத்துகிறது.  

எழுத்தாளர் ஜெஸ்ஸலின் கெல்லர் கூறினார், " பெண்களை விமர்சித்தல், அணிவகுப்புகள் மற்றும் 'பெண்கள் மீதான போர் ' போன்ற செயல்பாடுகளுடன் இந்த சொற்றொடர் பிரபலமடைந்தது, மேலும் சக்திவாய்ந்த மற்றும் ஏஜென்சியின் ஆதாரமாக 'ஸ்லட்' என்ற வார்த்தையை மீட்டெடுக்க கூடுதலாக வேலை செய்கிறது. பெண்கள் மற்றும் பெண்களுக்கு. "  

இவ்வாரு விமர்சனம் செய்யும் போக்கு ஆண்களாலும், பெண்களாலும் பயன்படுத்தப்படுகிறது. பாலியல் பொறாமையை "பெண்கள் அல்லது பெண்களின் பாலியல் வெளிப்பாடுகளின் சமூக ரீதியாக ஏற்றுக்கொள்ளக்கூடிய வடிவமாக" பாலியல் பொறாமையை உயர்த்துவதற்கான ஒரு வழியாக பெண்கள் மற்றும் பெண்களிடையே மந்தமான அவமானம் செயல்படுகிறது. வன்கலவி மற்றும் பிற பாலியல் வன்கொடுமைகளுக்காக பாதிக்கப்பட்டவர் குற்றம் சாட்டப்படுவதையும் விவரிக்க இந்த சொல் பயன்படுத்தப்படுகிறது. பாலியல் உடன்பாட்டை மறுக்கும் முன், வெளிப்படையான ஆடைகளை அணிந்து அல்லது பாலுணர்வை தூண்டும் விதத்தில் நடந்து கொண்ட குற்றத்தால் (பகுதியாகவோ அல்லது முழுமையாகவோ) குற்றம் கூறப்படுவதன் மூலம் இது செய்யப்படுகிறது. குற்றவாளியை விடுவிப்பதன் மூலம் இது செய்யப்படுகிறது. பாலியலில் மென்மையான நபர்கள் சமூகத் தனிமைப்படுத்தப்படும் அபாயத்தில் இருக்க முடியும்.  

## சமூகமும் கலாச்சாரமும்
பெண்களை விமர்சனம் செய்தல் என்ற வார்த்தைக்கு ஆவணப்படுத்தப்பட்ட தோற்றமோ தேதியோ இல்லை. மாறாக, பல ஆண்டுகளாக அவதூறு செய்யும் செயல் இருந்தபோதிலும், சமூக மற்றும் கலாச்சார உறவுகள் மற்றும் நெறிமுறை மற்றும் ஏற்றுக்கொள்ளத்தக்க நடத்தை என்று கருதப்படும் எல்லைகளை மீறுவது பற்றிய விவாதம் வளர்ந்தது. இதன் வரையறை மற்றும் செயலுக்கு பெண்ணியத்தின் இரண்டாவது அலை கணிசமாக பங்களித்தது. தொழிற்புரட்சி மற்றும் இரண்டாம் உலகப் போரைத் தொடர்ந்து, ஆண்களின் பாலின பாத்திரங்கள் குடும்பத்தைக் காப்பாற்றுவதற்காக உழைப்பவர்களாயிற்று. பெண்கள் சமூகமயமாக்கப்பட்டு, இல்லறம் செய்ய பெண்கள் கற்பிக்கப்படுகையில் ஆண்கள் தொழிலாளர் சக்தியில் பெரும்பான்மையினராக இருந்தனர். எழுத்தாளர் எமிலி பூல் 1960 மற்றும் 1970களின் பாலியல் புரட்சி கருத்தடை பயன்பாட்டின் விகிதத்தையும், திருமணத்திற்கு முந்தைய பாலின விகிதத்தையும் அதிகரித்தது என்று வாதிடுகிறார்.
# சாமிம் ரஜனி

**சமிம் ரஜனி** (hamim Rajani1 970 களில் பிறந்தவர்) பாக்கித்தானின் கராச்சியைச் சேர்ந்த ஒரு தொழில் முனைவோர் மற்றும் தொழிலதிபர் ஆவார். 2004 ஆம் ஆண்டில், இவர் பாக்கித்தானின் தகவல் தொழில்நுட்பத் துறையில் தொழில் ரீதியாக வேலை செய்யத் தொடங்கினார். 2005 ஆம் ஆண்டில், பாக்கித்தானின் கராச்சியை அடிப்படையாகக் கொண்ட ஒரு மென்பொருள் மேம்பாட்டு நிறுவனமான *ஜெனெடெக் சொல்யூஷன்ஸை* இவர் இணைந்து நிறுவினார். 2010 முதல், இவர் அதே நிறுவனத்தில் தலைமை செயற்குழு அதிகாரியாக பணியாற்றி வருகிறார். 2017 ஆம் ஆண்டில், கராச்சியில் தொழில்நுட்பம் தெரியாத பெண்களுக்கு கல்வி கற்பதற்காக *கான்சல்நெட் கார்ப்பரேஷனின்* கீழ் கணினி பயிற்சித் திட்டத்தை தொடங்கினார். *கோட்ஜர்ல்ஸ்* என்பது கான்சல்நெட் கார்ப்பரேஷனின் துணை நிறுவனமாகும். 2019 இல், இவர் பாக்கித்தான் தகவெளிமை மேம்பாட்டு சங்கத்தின் வாரிய உறுப்பினராக ஆனார் 2020 ஆம் ஆண்டின் இரண்டாவது காலாண்டில், இவர் *P@SHA* இன் துணைத் தலைவராகத் தேர்ந்தெடுக்கப்பட்டார். அக்டோபர் 2020 இல் இருந்து அந்த அலுவலகத்தில் பணியாற்றத் தொடங்கினார்.  

## ஆரம்ப கால வாழ்க்கை
இவர் 1970 களில் பாக்கித்தானின் கராச்சியில் அமைந்துள்ள ஒரு முஸ்லீம் குடும்பத்தில் பிறந்தார். இவர் ஒரு பாக்கித்தான் கலாச்சாரக் குடும்பத்தில் வளர்ந்தவர். பின்னர், இவர் 2017 ஆம் ஆண்டில் *இன்ஸ்டிட்டியூட் ஆஃப் அட்மினிஸ்ட்ரேசன்* நிறுவனத்தில் பட்டம் பெற்றார். மேலும், கலிபோர்னியாவின் சான் பிரான்சிஸ்கோவில் உள்ள டிராப்பர் பல்கலைக்கழகத்தில் பிளாக்செயின் நிர்வாக திட்டத்தில் பட்டம் பெற்றார்.  

## தொழில்
1998 ஆம் ஆண்டில், தனது தந்தையின் ஓய்வூதியப் பணத்தின் உதவியுடன், கன்சல்நெட் கார்ப்பரேஷன் என்ற கணினிப் பயிற்சி நிறுவனத்தைத் தொடங்கினார். பூட்ஸ்டிராப் (தோற்றத்திற்கான கட்டமைப்பு) அடிப்படையாகக் கொண்ட மொழியைக் கற்பிப்பது குறித்து தொழில்நுட்பம் இல்லாத இளம் பெண்கள் மற்றும் பெண்களுக்கு கற்பிக்க இவர் ஒரு கணினி பயிற்றுவிப்பாளராக நிறுவனத்தில் பணிபுரிந்தார். 2004 ஆம் ஆண்டில், இவர் தனது முதல் சர்வதேச வலைத்தள மேம்பாட்டுத் திட்டத்தைப் பெற்றார். 2005 ஆம் ஆண்டில், இவர் *ஜெனடெக் சொல்யூசன்ஸ்* என்பதனை நிறுவி, அங்கு ஒரு குழுத் தலைவராக பணியாற்றினார். 2010 வாக்கில், இவர் *ஜெனெடிக் சொல்யூஷன்சில்* தலைமை இயக்க அதிகாரியாக பணியாற்றத் தொடங்கினார். 2010 களில், இவர் பாலின ஏற்றத்தாழ்வு மற்றும் பாக்கித்தானின் தகவல் தொழில்நுட்பம் (ஐடி) துறையில் பெண்களின் அதிகாரமளித்தல் ஆகியவற்றுக்கு சிறிய அளவில் *கோட்ஜர்ல்ஸ்* நிதியளித்த திட்டங்கள் மூலம் பணியாற்றினார். 2017 ஆம் ஆண்டில், *ஃபைசா யூசுப்* உடன் *கோட்ஜர்ல்ஸ்* மூலம் பல பயிற்சித் திட்டங்களைத் தொடங்கினார், அதே நேரத்தில் சர்வதேச முதலீட்டாளர்களிடமிருந்து நிதியைப் பெறுவதன் மூலம் கான்சல்நெட் கார்ப்பரேஷனை மிகப் பெரிய அளவில் மீண்டும் நிறுவினார்.